### Beslutning

Fremsendes til [adresse] og Beskæftigelsesudvalget til behandling i henhold til beslutning i byrådets møde den 1. september 2021.

### Resumé

Sociale Forhold og Beskæftigelse har, som ønsket af byrådet, udarbejdet en status på Masterplan på hjemløseområdet. Opfølgningen viser, at der, på trods af et år præget af corona-krisen, er sket en positiv udvikling på en række områder.

Flytningen af Kirkens Korshærs Døgnvarmestue og arbejdet med at motivere brugerne til at søge mod de nye tilbud på [adresse] og [adresse] betyder, at der i forsommeren 2021 opleves et mere roligt miljø omkring [adresse].

Boliggarantien for unge hjemløse bevirker, at unge omfattet af boliggarantien hurtigere end tidligere får tilbudt en ungdomsbolig. Det kan aflæses i andelen af unge med lange ophold på forsorgshjem, som er faldet betragteligt i forhold til året før. Udbuddet af små, betalbare boliger er dog fortsat faldende, hvilket samlet set gør det sværere at anvise boliger til hjemløse.

### Indstilling

Det indstilles:

At 1) byrådet tager vedlagte status på at-punkter i Masterplan på hjemløseområdet og årlig opfølgning på Masterplan 2020 til efterretning.

At 2) byrådet tager vedlagte status vedr. Kirkens Korshærs aktiviteter i [adresse] til efterretning.

At 3) Byrådet beder rådmanden for Sociale Forhold og Beskæftigelse undersøge, hvordan nye informationer/tal/data fra egne datakilder fremover kan kvalificere den årlige opfølgning af Masterplanen på hjemløseområdet.

### Sagens forløb

19-08-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 23-08-2021 Magistraten

Fremsendes til [adresse] med bemærkning, at Magistraten i mødet den 23. august 2021anbefaler, at byrådet tiltræder Magistratsafdelingen for Sociale forhold og Beskæftigelses indstilling af 1. juli 2021.

Ursula Søndergaard deltog ikke i sagens behandling.

 01-09-2021 [adresse]
Fremsendes til [adresse] og Beskæftigelsesudvalget til behandling i henhold til beslutning i byrådets møde den 1. september 2021.